b'\n_START_ARTICLE_\nPozabljeni zaklad\n_START_SECTION_\nVsebina\n_START_PARAGRAPH_\nZgodba se odvija v okolici Ljubljanskega barja pri reki Bistrici. V za\xc4\x8detku zgodbe spoznamo \xc5\xbdvi\xc5\xbega\xc4\x8da in njegova dva kolega Buma in Fliperja, slednji je \xc5\xbdvi\xc5\xbega\xc4\x8dev najbolj\xc5\xa1i prijatelj. Skupaj so ustanovili dru\xc5\xa1tvo Splo\xc5\xa1na plovba. Ker pa ne gre brez nasprotnikov, so njihovi so\xc5\xa1olci, tako imenovani \xc5\xbdabarji, njihovi zaprise\xc5\xbeeni sovra\xc5\xbeniki. Zgodba se zaplete, ko pride v mesto tujec, ki i\xc5\xa1\xc4\x8de stare kuharske knjige. \xc5\xbdvi\xc5\xbega\xc4\x8d in prijatelja preiskujejo, kdo je ta tujec in kaj i\xc5\xa1\xc4\x8de tu. Pri tem jim pomaga tudi gostilni\xc4\x8darjeva h\xc4\x8di, ki jo kli\xc4\x8dejo Po\xc4\x8dasnela. \xc5\xbdvi\xc5\xbega\xc4\x8d se na skrivaj zaljubi v Rokerco, s katero igrata v \xc5\xa1olski igri Kekec. Pri iskanju neodkritega zaklada, za katerega vedo, da so ga pri njih pustili Francozi v \xc4\x8dasu Ilirskih provinc, jim pomaga tudi nora Mica, skrivnostna \xc5\xbeenska srednjih let. Seveda pa ne manjka presenetljiv razplet ob koncu zgodbe._NEWLINE_Literarne osebe:_NEWLINE_\xc5\xbdvi\xc5\xbega\xc4\x8d: junak zgodbe. Je prijazen, pogumen, duhovit fant, ki ima rad pustolov\xc5\xa1\xc4\x8dine in zaplete. Skrivaj je zaljubljen v Rokerco. Ime je dobil po spontanem \xc5\xbevi\xc5\xbeganju, ko so se pogavarjali o ne\xc4\x8dem, \xc4\x8desar ni bilo mogo\xc4\x8de izvedeti._NEWLINE_Bum: je prijatelj \xc5\xbdvi\xc5\xbega\xc4\x8da in Fliperja. Rad ima kemijske in fizikalne poskuse. Ne zna plavati, \xc4\x8deprav je s prijatelji velikokrat na \xc4\x8dolnu. Rad lovi ribe. Ime je dobil po tem, ko je v \xc5\xa1oli razstrelil \xc5\xa1olski laboratorij._NEWLINE_Fliper: je prijatelj Buma in \xc5\xbdvi\xc5\xbega\xc4\x8da. Ime je dobil zaradi tega, ker je \xc5\xbee ve\xc4\x8dkrat zmagal na fliperjih._NEWLINE_Tujec: imenujejo ga "gospod Merci", pri\xc5\xa1el je iz Francije. Iskal naj bi stare kuharske knjige, v resnici pa ho\xc4\x8de s pomo\xc4\x8djo Vodnikovih kuharskih receptov dobiti zaklad oz. vsaj zemljevid, kje naj bi zaklad bil. Pridru\xc5\xbei se tudi \xc5\xbdabarjem, da dobijo \xc5\xbeelezno skrinjo, ki jo potem hranijo Komarji. Zaklad i\xc5\xa1\xc4\x8de, da bi si pla\xc4\x8dal operacijo o\xc4\x8di, ker slabo vidi. _NEWLINE_Po\xc4\x8dasnela: kr\xc4\x8dmarjeva h\xc4\x8di, ki je zaljubljena v \xc5\xbdvi\xc5\xbega\xc4\x8da in mu zato rade volje ustre\xc5\xbee v kakr\xc5\xa1nikoli uslugi. Pridru\xc5\xbei se njihovi Splo\xc5\xa1ni plovbi._NEWLINE_Rokerca: je tako kot Po\xc4\x8dasnela zagledana v \xc5\xbdvi\xc5\xbega\xc4\x8da. To ime je dobila, ker rada poslu\xc5\xa1a rock glasbo in se tudi obla\xc4\x8di v stilu rocka._NEWLINE_Kraj in \xc4\x8das  dogajanja:_NEWLINE_Zgodba se odvija v okolici Ljubljanskega barja ob reki Bistrici. \xc4\x8cas zgodbe je postavljen v konec 20. stoletja. Omenja se tudi \xc4\x8das Ilirskih provinc v \xc4\x8dasu Napoleona, ker naj bi takrat v tej vasi pustili zaklad, katerega i\xc5\xa1\xc4\x8dejo nekateri otroci in prav tako tujec.\n_START_SECTION_\nOcene in nagrade\n_START_PARAGRAPH_\nFilm po knjigi Pozabljeni zaklad je dobil nagrado zlata rola po mnenju gledalcev._NEWLINE_Ocene slovenskih bralcev so, da je Ivan Sivec najbolj\xc5\xa1i slovenski pisatelj Mladinskih romanov za starej\xc5\xa1e otroke in mladince.\n_START_SECTION_\nIzdaje in prevodi\n_START_PARAGRAPH_\nPonatis knjige Pozabljeni zaklad leta 2001. (COBISS)\n_START_SECTION_\nPriredbe\n_START_PARAGRAPH_\nPo knjigi je posnet tudi film Pozabljeni zaklad. Re\xc5\xbeiser je Tugo \xc5\xa0tiglic.'